EkBass/fiwiki-20250220-pages-articles huggingface dataset:
Northwestern-yliopisto

thumb|Ylioppilaskunnan ja kirjaston rakennukset. Northwestern-yliopisto (Northwestern University, NU) on yksityinen tutkimusyliopisto Yhdysvaltojen Illinois’n osavaltiossa, Chicagon pohjoisessa esikaupungissa Evanstonissa. Yliopiston 12 tiedekuntaa tarjoavat alempia bachelor-korkeakoulututkintoja 124 koulutusohjelmassa ja ylempiä master-tutkintoja 145 koulutusohjelmassa. Yliopiston Evanstonissa ja Chicagossa sijaitsevien kampusten lisäksi perustettiin vuonna 2008 kolmas kampus Qatarin Dohaan.Our Campuses , Northwestern University, viitattu 25.1.2015. Northwestern-yliopiston perustivat vuonna 1851 yhdeksän metodistikirkkoon kuuluvaa pappia, lakimiestä ja liikemiestä. Heistä yksi oli kuvernööri John Evans, jonka mukaan nimettiin samoihin aikoihin perustettu Evanstonin kaupunki. Yliopiston nimi tulee sen alkuperäisestä tarkoituksesta palvella silloisen luoteisterritorion osavaltioita Ohio, Indiana, Illinois, Michigan, Wisconsin ja Minnesota.Our History, Northwestern University, viitattu 25.1.2015. Opetus alkoi vuonna 1855 ja ensimmäiset naisopiskelijat otettiin 1869. Northwestern on menestynyt hyvin erilaisissa yliopistojen välisissä ranking-tutkimuksissa, ja sen rahoitusasema on hyvin vahva. Vuonna 2021 yliopistoon hyväksyttiin vain vajaat 7 prosenttia hakijoista, mikä tekee siitä yhden vaikeapääsyisimmistä yliopistoista Yhdysvalloissa. Kokonaisuudessaan Northwestern-yliopisto on arvioitu 9. parhaaksi yliopistoksi Yhdysvalloissa vuonna 2021. Northwesterin toiminnasta valtaosa on keskittynyt Michiganjärven rannalla sijaitsevalle Evanstonin kampusalueelle, mutta yliopiston oikeustieteellinen ja lääketieteellinen tiedekunta sijaitsevat Chicagon Streetervillessä. Qatarin Dohassa opetetaan journalismia ja viestintää. Yliopiston urheilujoukkue Northwestern Wildcats kilpailee parissakymmenessä lajissa muita yliopistoja vastaan. Northwestern- yliopiston Kellogg School of Managementissa ovat vierailleet professoreina muun muassa suomalaiset Björn Wahlroos ja Mika Vaihekoski.Wahlroos jatkaa Hankenin hallituksen puheenjohtajana, Talouselämä 8.2.2016. Viitattu 3.7.2017.Mika Vaihekoski, Turun yliopisto. Viitattu 3.7.2017. ==Yliopiston tiedekunnat== ===Evanston=== * Weinberg College of Arts and Sciences (1851) * School of Communication (1878) * Henry and Leigh Bienen School of Music (1895) * Robert R. McCormick School of Engineering and Applied Science (1909) * Medill School of Journalism (1921) * School of Education and Social Policy (1926) * School of Professional Studies (1933) * Kellogg School of Management (1908) * Graduate School (1910) ===Chicago=== * Feinberg School of Medicine (1859) * Kellogg School of Management (1908) * School of Law (1859) * School of Professional Studies (1933) ==Lähteet== == Aiheesta muualla == Luokka:Illinois’n yliopistot ja korkeakoulut
Juan Coca

Juan Coca (s. 31. toukokuuta 1993) on puertoricolainen jalkapalloilija, joka edustaa Kakkosessa pelaavaa Kultsua. Hän on aikaisemmin pelannut muun muassa Yhdysvaltain NPSL-liigassa sekä espanjalaisen Burgosin reservijoukkueessa. Joutsenolaisen Kultsun kanssa Coca teki sopimuksen keväällä 2014, ja hän jatkaa seurassa myös kaudella 2015. Puerto Ricon maajoukkueessa Coca debytoi tammikuussa 2012 ottelussa Nicaraguaa vastaan.Juan Coca National Football Teams. Viitattu 26.6.2015. Hän on osallistunut joukkueen kanssa vuoden 2014 Caribbean Cupin ja vuoden 2018 MM-kilpailuiden karsintoihin.Juan Coca Caribbean Football. Viitattu 25.1.2015. == Lähteet == == Aiheesta muualla == *Juan Coca Soccerway. Luokka:Puertoricolaiset jalkapalloilijat Luokka:Vuonna 1993 syntyneet Luokka:Elävät henkilöt
Antti Pätilä

Antti Pekka Juhani Pätilä (s. 1955Suomen valtiokalenteri 2012, s. 697. Helsinki 2012. ISBN 978-952-14-1779-5) on Ruokolahden entinen kunnanjohtaja. Ruokolahden kunnanvaltuusto valitsi hänet vuonna 2010 kunnanjohtajaksi yksimielisesti. Aiemmin hän oli työskennellyt markkinointi- ja kehittämisjohtajana.http://www.esaimaa.fi/Online/2010/10/18/Mets%C3%A4nhoitaja+Antti+P%C3%A4til%C3%A4+valittiin+kunnanjohtajaksi+Ruokolahdelle/201019876092/4 Aikaisemmin hän työskenteli Vihdin kunnanjohtajana. Ainakin marraskuussa 2013 hän oli Etelä-Karjalan suurituloisin kunnanjohtaja.http://www.esaimaa.fi/Online/2013/11/01/Antti+P%C3%A4til%C3%A4+peittosi+Kimmo+Jarvan+ja+Pertti+Lintusen/20132890/4 Hänen seuraajansa Ruokolahden kunnanjohtajana vuodesta 2018 on Tuomo Sallinen.Suomen valtiokalenteri 2020, s. 583. Helsinki 2020. ISBN 978-952-14-4079-3 == Lähteet == Luokka:Vihdin kunnanjohtajat Luokka:Ruokolahden kunnanjohtajat Luokka:Elävät henkilöt Luokka:Vuonna 1955 syntyneet Luokka:Kansallisen Kokoomuksen poliitikot Luokka:Etelä-Karjalan aluevaltuutetut
UHV Bulls

UHV Bulls on vehmaalainen salibandyn erikoisseura. Kaudella 2019–2020 seuran edustusjoukkue pelaa Suomen neljänneksi korkeimmalla sarjatasolla 2. divisioonan Länsirannikon lohkossa. Bulls pelaa kotiottelunsa Vehmaan liikuntahallissa. Edustusjoukkueen lisäksi UHV Bullsilla on miehissä kakkosjoukkue sekä juniorijoukkueita. Keijo Häyrinen perusti seuran 1990-luvun alussa. Häyrisen mukaan joukkueen lyhenne UHV juontaa juurensa sanoista Unihockey Vehmaa. Lisänimi Bulls taas on otettu silloiselta NBA:n suurjoukkueelta Chicago Bullsilta. Kaudella 2012–13 Bulls pelasi seurahistoriansa parhaan kauden sijoittuen runkosarjassa toiseksi, häviten mynämäkeläiselle paikallisvastustajalle SBS Wirmolle ensimmäisellä playoff- ja nousukarsintakierroksella. UHV Bulls - Historiikki == Lähteet == == Aiheesta muualla == * Seuran kotisivut * Edustusjoukkueen Facebook-sivu Luokka:Suomalaiset salibandyseurat Luokka:Vehmaa
Marvin Torvic

Marvin Torvic (s. 5. tammikuuta 1988) on ranskanguayanalainen jalkapalloilija, joka edustaa saksalaista TSV 1860 Rosenheimia. Hän aikaisemmin pelannut muun muassa PS KemissäMarvin Torvic Suomen Palloliitto. Viitattu 25.1.2015. sekä ranskalaisen Lorientin reservijoukkueessa. Ranskan Guayanan jalkapallomaajoukkuetta Torvic on edustanut 20 kertaa. Hän oli joukkueen mukana myös vuoden 2014 Caribbean Cupin lopputurnauksessa.Marvin Torvic Caribbean Football. Viitattu 25.1.2015. == Lähteet == Luokka:Ranskanguayanalaiset jalkapalloilijat Luokka:Vuonna 1988 syntyneet Luokka:Elävät henkilöt
Evanston

Evanston on Chicagon pohjoinen esikaupunki Yhdysvaltojen Illinois’n osavaltion Cookin piirikunnassa, noin 19 kilometriä Chicagon keskustasta pohjoiseen. Se on yksi North Shoreksi kutsutun, Michiganjärven rannalla sijaitsevan esikaupunkivyöhykkeen kaupungeista. Vuoden 2010 väestölaskennassa Evanstonissa oli 74 486 asukasta. Michiganjärven lisäksi Evanston rajoittuu etelässä Chicagoon, lännessä Skokieen ja pohjoisessa Wilmetteen. ==Historia== Metodistivaikuttajat perustivat Northwestern-yliopiston nykyisen Evanstonin alueelle vuonna 1851. Yksi perustajista oli poliitikko, lääkäri ja kuvernööri John Evans (1814–1897), jonka mukaan vuonna 1857 muodostettu, tuolloin Ridgevillenä tunnetusta alueesta (township) erotettu Evanstonin kaupunki (town) sai nimensä. Aluetta laajennettiin pohjoiseen ja etelään, ja vuonna 1892 Evanston sai nykyisen kaupunkistatuksensa (city). Vuodesta 1858 aina vuoteen 1972 alkoholin myynti oli Evanstonissa kiellettyä. ==Talous== Northwestern-yliopisto on kaupungin suurin työnantaja, jonka palveluksessa on noin 5 300 ihmistä. Yliopiston lisäksi Evanstonissa sijaitsevat muun muassa kansainvälisen Rotary International -järjestön,Rotary International (RI), Suomen Rotary, viitattu 25.1.2015. Valkonauhaliikkeen ja monien Yhdysvaltain yliopistoissa toimivien veljes- ja sisarkuntien () päämajat. ===Suurimmat työnantajat=== State of Illinois Dept Commerce and Economic Opportunity and Individual Employersin mukaan Evanstonin suurimmat työnantajat olivat vuonna 2015: # Työnantaja Työntekijät 1 Northwestern-yliopisto 9 471 2 NorthShore University HealthSystem 3 727 3 Evanston-Skokie School District 65 1 600 4 Saint Francisin sairaala 1 272 5 Evanstonin kaupunki 918 6 Presbyterian Homes 602 7 Rotary International 525 8 Evanston Township High School District 202 520 9 Jewel/Osco 480 10 C.E. Niehoff & Co. 450 ==Väestö== Kaupungin asukkaista 58,9 prosenttia on valkoisia, 16,8 prosenttia mustia ja 11 prosenttia latinalaisamerikkalaisia. 23,6 prosenttia puhuu myös muita kieliä kuin englantia. 89,5 prosenttia asukkaista on Yhdysvaltain kansalaisia. Kaupungin väestön keski-ikä on 35,3 vuotta. Tunnettuja Evanstonissa syntyneitä ovat Yhdysvaltojen entinen puolustusministeri Donald Rumsfeld, Nobel-palkittu taloustieteilijä Edmund Phelps, koomikko Seth Meyers sekä näyttelijät John Cusack ja William Petersen. ==Lähteet== == Aiheesta muualla == Luokka:Cookin piirikunta (Illinois) Luokka:Illinois’n kaupungit
Stephan Pastis

Stephan Pastis (s. 16. tammikuuta 1968 San Marino, Kalifornia)Stephan Pastis Lambiek Comiclopedia. Viitattu 26.1.2015. on yhdysvaltalainen sarjakuvapiirtäjä, joka tunnetaan strippisarjakuvastaan Helmiä sioille (Pearls Before Swine). Hän esiintyy usein myös itse hahmona omassa sarjakuvassaan. Pastis on amerikankreikkalaisesta suvusta. Hän on opiskellut valtiotieteitä Berkeleyn yliopistossa, josta valmistui vuonna 1989. Sen jälkeen hän hankki itselleen myös lakimiehen koulutuksen ja työskenteli vuosina 1993–2002 vakuutusasioihin erikoistuneena asianajajana San Franciscon alueella. Samaan aikaan Pastis kuitenkin tähtäsi sarjakuvapiirtäjäksi ja lähetti sarjakuvasyndikaateille useita sarjakuvaideoita, jotka tulivat hylätyiksi. Hassuista eläinhahmoista kertova Helmiä sioille syntyi vuonna 1997. United Features -syndikaatti otti sen levitykseensä vuonna 1999, aluksi vain nettisarjakuvana, mutta joulukuusta 2001 alkaen se alkoi ilmestyä myös lehdissä. Sarja on levinnyt noin 750 lehteen. Syyskuusta 2011 se siirtyi Universal Uclick -syndikaatin levitettäväksi. Pastis on saanut National Cartoonists Societyn myöntämän Reuben-palkinnon vuonna 2019Stephan Pastis Wins Reuben Award for 2018 Cartoonist of the Year! National Cartoonists Society 21.5.2019. Viitattu 17.6.2019. sekä parhaan sanomalehtisarjakuvan palkinnon vuosina 2003, 2006 ja 2014. Hän oli yhdeksän kertaa ehdolla Reubenin saajaksi ennen palkinnon voittamista.2017 Cartoonist of the Year Nominees Announced! National Cartoonists Society 30.5.2018. Viitattu 17.6.2019.Reuben Awards Winners 2015 National Cartoonists Society 23.5.2015. Viitattu 14.7.2015. Pastis on nimennyt tärkeimmiksi innoittajikseen Charles M. Schulzin (Tenavat), Scott Adamsin (Dilbert) ja Bill Wattersonin (Lassi ja Leevi). Kesäkuussa 2014 Watterson teki Pastisin kanssa yhteistyötä muutaman Helmiä sioille -stripin piirtämisessä. Pastis on avustanut myös Tenavien lisensoimista koskevaa päätöksentekoa Schulzin kuoleman jälkeen ja käsikirjoittanut vuonna 2011 valmistuneen Tenavat-animaation Onni on lämmin riepu, Jaska Jokunen.Jeff Baker: 'Pearls Before Swine' creator Stephan Pastis in Portland to talk about book The Oregonian 26.20.2011. Viitattu 26.1.2015. Vuodesta 2013 Pastis on julkaissut myös Timmy Failure -nimistä lastenkirjasarjaa. ==Lähteet== ==Aiheesta muualla== *Jukka Laine: Sanomalehtisarjakuvan 2000-luvun piristysruiske Kvaak.fi 8.5.2007 *Stephan Pastisin blogi Luokka:Yhdysvaltalaiset sarjakuvantekijät Luokka:Amerikankreikkalaiset Luokka:Vuonna 1968 syntyneet Luokka:Elävät henkilöt
Merkintöjä Jerusalemista

Merkintöjä Jerusalemista on Guy Delislen sarjakuva. Alkuperäinen sarjakuvaromaani on ilmestynyt ranskaksi nimellä Chroniques de Jérusalem. Englanninkielinen käännös kulkee nimellä Jerusalem: Chronicles from the Holy City. Sarjakuvakirjan on tehnyt quebeciläinen Guy Delisle. Jerusalem on kuvitettu matkapäiväkirja Delislen kokemuksista Israelissa ja palestiinalaisalueilla. Delisle asui vuoden Jerusalemissa pitkäaikaisen kumppaninsa Nadègen ja heidän yhteisten lastensa kanssa elokuusta 2008 alkaen. Delisle muutti Jerusalemiin Nadègen työkomennuksen takia; Nadège työskentelee Lääkärit ilman rajoja -järjestölle.Delisle, Guy: Jerusalem: Chronicles from the Holy City. Drawn and Quarterly. 2012 == Juoni == Kanadalainen Guy Delisle muuttaa asumaan Jerusalemiin kumppaninsa työkomennuksen johdosta. Kirjassa Delisle matkustaa ympäri Israelia ja palestiinalaisalueita tavaten matkansa varrella monenlaisia ihmisiä. Delisle tekee kirjassa paljon havaintoja ympäristöstään ja ihmisistä ympärillään: Jerusalem on pyhä kaupunki niin juutalaisille, kristityille kuin muslimeillekin. == Vastaanotto == Merkintöjä Jerusalemista on monien Delislen aikaisempia teoksia lukeneiden mielestä tämän parhaita teoksia.http://tarinoidentaikaa.blogspot.fi/2013/08/guy-delisle- merkintoja-jerusalemista.html Haettu 26.1.2015.http://nenakirjassa.blogspot.fi/2012/09/merkintoja-jerusalemista- guy-delisle.html Haettu 26.1.2015 == Lähteet == Luokka:Kanadalainen sarjakuva
KDM Lindormen (1868)

KDM Lindormen oli Tanskan laivaston vuonna 1868 vesillelaskettu tykkitornilla varustettu ironclad, joka luokitellaan usein monitoriksi. == Valmistus == Alus tilattiin Kööpenhaminen laivastontelakalta ja sen köli laskettiin 20. heinäkuuta 1866. Alus laskettiin vesille 8. elokuuta 1868 ja se valmistui 15. elokuuta 1869.navalhistory.dk == Palvelus == Alus poistettiin palveluksesta 29. kesäkuuta 1907 ja se romutettiin vielä samana vuonna. == Lähteet == * === Viitteet === Luokka:Tanskan laivaston sotalaivat
Ricardo Sá Pinto

Ricardo Manuel Andrade Silva Sá PintoRicardo Sá Pinto Zerozero.pt-sivustolla (s. 10. lokakuuta 1972 Porto, Portugali) on portugalilainen entinen jalkapalloilija, pelipaikaltaan hyökkääjä.Ricardo Sá Pinto National Football Teams -sivustolla Peliuransa jälkeen hän on toiminut valmentajana. Sá Pinto pelasi pääsarjatasolla Portugalin Primeira Ligan Salgueirosissa ja Sporting Clube de Portugalissa, Espanjan Primera Divisiónin Real Sociedadissa ja Belgian Eerste klassen Standard Liègessä. Sporting CP:ssä hän voitti Portugalin mestaruuden kaudella 2001–2002 ja Portugalin cupin kausina 1994–1995 sekä 2001–2002. Portugalin maajoukkueessa Sá Pinto pelasi 45 ottelua ja teki yhdeksän maalia vuosina 1994–2001. Hän edusti maataan EM-kisoissa 1996 ja 2000. Sá Pinto oli myös saavuttamassa hopeaa alle 21-vuotiaiden EM-kisoissa 1994. == Lähteet == Luokka:Portugalilaiset jalkapalloilijat Luokka:Portugalilaiset jalkapallovalmentajat Luokka:Vuonna 1972 syntyneet Luokka:Elävät henkilöt
The Phosphorescent Rat

The Phosphorescent Rat on Hot Tunan neljäs albumi, joka julkaistiin vuonna 1973. == Kappaleet == === A-puoli === # # # # # === B-puoli === # # # # # == Kokoonpano == *Jorma Kaukonen – kitarat, laulu *Jack Casady – basso, bassobalalaikka *Sammy Piazza – rummut, lusikat, lyömäsoittimet === Sessiomuusikot === *Tom Salisbury - puupuhaltimien ja kielisoitinten sovitus ja orkesterinjohto kappaleissa "Corners Without Exits" ja "Soliloquy For 2" *Andrew Narell - steel pan kappaleessa, "Living Just For You" == Arviot == * Allmusic: Allmusic review == Lähteet == Luokka:Vuoden 1973 albumit Luokka:Hot Tunan albumit
America’s Choice

America’s Choice on Hot Tunan viides albumi vuodelta 1975. == Kappaleet == === A-puoli === # # # # === B-puoli === # # # # == Kokoonpano == *Jorma Kaukonen – kitara, laulu *Jack Casady – basso *Bob Steeler – rummut, lyömäsoittimet == Arviot == * Allmusic: Allmusic review == Lähteet == Luokka:Vuoden 1975 albumit Luokka:Hot Tunan albumit
Yellow Fever

Yellow Fever on Hot Tunan kuudes albumi vuodelta 1976. Levy julkaistiin myös quadraphonic-versiona. == Kappaleet == === A-puoli === # # # # === B-puoli === # # # # == Kokoonpano == * Jorma Kaukonen – kitara, laulu * Jack Casady – basso * Bob Steeler – rummut === Sessiomuusikot === * John Sherman – toinen kitara kappaleessa: Baby What You Want Me To Do * Nick Buck – syntetisaattori kappaleessa: Bar Room Crystal Ball == Arviot == * Allmusic: Allmusic review == Lähteet == Luokka:Vuoden 1975 albumit Luokka:Hot Tunan albumit
Hoppkorv

Hoppkorv on Hot Tunan seitsemäs albumi vuodelta 1976. Se on viimeinen studioalbumi, jonka julkaisi Grunt Records. == Kappaleet == === A-puoli === # # # # # === B-puoli === # # # # # == Kokoonpano == * Jorma Kaukonen – kitara, laulu * Jack Casady – basso * Bob Steeler – rummut, lyömäsoittimet === Sessiomuusikot === * John Sherman - toinen kitara kappaleessa: Bowlegged Woman, Knock Kneed Man * Nick Buck - kosketinsoittimet kappaleissa: Drivin' Around, I Can't Be Satisfied, Extrication Love Song * Karen Tobin - taustalaulu kappaleessa: It's So Easy == Arviot == * Allmusic: Allmusic review == Lähteet == Luokka:Vuoden 1976 albumit Luokka:Hot Tunan albumit
Gomortegaceae

Gomortegaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae). Heimon ainoa laji on Gomortega keule. == Tuntomerkit == Laji on aromaattinen ja kookkaaksi kasvava puu, jonka lehdet ovat vastakkain, korvakkeettomat ja ehytlaitaiset. Kukinto on terttumainen, mutta päättyy kukkaan. Kukat ovat pieniä ja niiden osat kiinnittyvät pohjukseen osin kierteisesti, osin kiehkuroina; pohjus ei ole maljamainen hypanthium. Kehälehtien määrä vaihtelee 5–9 välillä, tavallisesti niitä on viisi, kuusi tai seitsemän. Heteitä on 7–13, ja ne ovat melko ohutpalhoisia; hetiön ulkopuolella on joutoheteitä. Sikiäin on kehänalainen ja yhdislehtinen eli synkarppinen ja koostuu tavallisesti kahdesta tai kolmesta emilehdestä, harvoin neljästä tai viidestä. Vartalo on tukeva, pystyhaarainen ja luottipintainen. Siemenaihe kiinnittyy kärki-istukkaan, on riippuva ja lähes suora. Hedelmä on luumarjamainen ja tavallisesti yksisiemeninen.Stevens 2001, viittaus 26.1.2015 == Levinneisyys == Laji kasvaa harvinaisena Keski- Chilessähttp://www.mobot.org/mobot/research/apweb/maps/gomortegaceaemap.gif. == Luokittelu == Lähin sukulaisheimo on Atherospermataceae, jonka kanssa muodostuu Laurales-lahkon evoluutiopuuhun yhteinen haara. Sen ominaisuuksiin ajatellaan kuuluvan muun muassa suomujen peittämät silmut, ainoastaan uloimpien heteiden toimimattomuus (ovat siis joutoheteitä) ja lyhyt emiön vartalo. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Laurales Luokka:Kasviheimot Luokka:Puut
Pair a Dice Found

Pair a Dice Found on Hot Tunan albumi vuodelta 1990. Levy on ensimmäinen studioalbumi vuoden 1976 Hoppkorvin jälkeen. == Kappaleet == # # # # # # # # # # # # # # == Kokoonpano == * Jorma Kaukonen – laulu, soolokitara, rytmikitara, lap steel, dobro * Jack Casady – basso, kitara, taustalaulu * Michael Falzarano – rytmikitara * Galen Underwood – kosketinsoittimet, taustalaulu, rytmikitara: kappaleessa "Urban Moon", "Shot in the Act" ja "Flying in the Face of Mr. Blue" * Harvey Sorgen – rummut * Rick Danko – taustalaulu kappaleissa: "Parchman Farm" ja "Eve of Destruction" * The Phantoms (Charlie Staxx, Joe Veillette, Jane Veillette) – taustalaulu kappaleissa: "Urban Moon", "Brand New Toy", "To Be With You" ja "Flying in the Face of Mr. Blue" * Vanessa Lillian - taustalaulu kappaleessa: "Bulletproof Vest" * Ginger Lee - taustalaulu kappaleessa: "Bulletproof Vest" * Rick Sanchez – taustalaulu kappaleessa: "Bulletproof Vest" == Arviot == * Allmusic: Allmusic review == Lähteet == Luokka:Vuoden 1990 albumit Luokka:Hot Tunan albumit
Kreikan parlamenttivaalit

Kreikan parlamenttivaaleissa valitaan 300 jäsentä Kreikan parlamenttiin. Vaalit järjestetään yleensä neljän vuoden välein, ellei parlamenttia hajoteta tätä ennen. Vaaleissa jaetaan parlamentin 300 paikasta 250 kolmen prosentin äänikynnyksen ylittäneiden puolueiden ääniosuuksien mukaisesti. Lisäksi suurin puolue saa lisäpaikkoja. Vuoden 2023 kesäkuun vaaleista lähtien suurin puolue saa 25 prosentin ääniosuudella 20 lisäpaikkaa ja tämän jälkeen jokaisesta prosenttiyksiköstä 2 lisäpaikkaa lisää. Enimmillään suurin puolue saa 40 prosentin tai sitä suuremmasta ääniosuudesta 50 lisäpaikkaa. Seurauksena puolueen on mahdollista saada parlamenttiin ehdoton enemmistö, mikäli sen ääniosuus on noin 40 prosenttia tai enemmän. Aiemmin suurin puolue sai aina 50 lisäpaikkaa. Vuoden 2023 toukokuun vaaleissa oli voimassa lyhytaikainen laki, jossa lisäpaikkoja ei ollut. Vaalit suoritetaan vaalipiireittäin, joita on vuodesta 2018 lähtien 59. Parlamentin paikoista jaetaan 288 vaalipiireittäin ja loput 12 maanlaajuisesti. == Luettelo parlamenttivaaleista == Kreikan kolmannen tasavallan aikana eli vuodesta 1974 on järjestetty seuraavat parlamenttivaalit: Vaalit Vaalipäivä Suurin puolue Suurimman puolueen ääniosuus (%) Kreikan parlamenttivaalit 1974 17. marraskuuta 1974 Uusi demokratia 54,37 Kreikan parlamenttivaalit 1977 20. marraskuuta 1977 Uusi demokratia 41,84 Kreikan parlamenttivaalit 1981 18. lokakuuta 1981 Pasok 48,07 Kreikan parlamenttivaalit 1985 2. kesäkuuta 1985 Pasok 45,82 Kreikan parlamenttivaalit 1989 (kesäkuu) 18. kesäkuuta 1989 Uusi demokratia 44,28 Kreikan parlamenttivaalit 1989 (marraskuu) 5. marraskuuta 1989 Uusi demokratia 46,19 Kreikan parlamenttivaalit 1990 8. huhtikuuta 1990 Uusi demokratia 46,89 Kreikan parlamenttivaalit 1993 10. lokakuuta 1993 Pasok 46,88 Kreikan parlamenttivaalit 1996 22. syyskuuta 1996 Pasok 41,49 Kreikan parlamenttivaalit 2000 9. huhtikuuta 2000 Pasok 43,79 Kreikan parlamenttivaalit 2004 7. maaliskuuta 2004 Uusi demokratia 45,36 Kreikan parlamenttivaalit 2007 16. syyskuuta 2007 Uusi demokratia 41,84 Kreikan parlamenttivaalit 2009 4. lokakuuta 2009 Pasok 43,92 Kreikan parlamenttivaalit 2012 (toukokuu) 6. toukokuuta 2012 Uusi demokratia 18,85 Kreikan parlamenttivaalit 2012 (kesäkuu) 17. kesäkuuta 2012 Uusi demokratia 29,66 Kreikan parlamenttivaalit 2015 (tammikuu) 25. tammikuuta 2015 Syriza 36,34 Kreikan parlamenttivaalit 2015 (syyskuu) 20. syyskuuta 2015 Syriza 35,46 Kreikan parlamenttivaalit 2019 7. heinäkuuta 2019 Uusi demokratia 39,85 Kreikan parlamenttivaalit 2023 (toukokuu) 21. toukokuuta 2023 Uusi demokratia 40,79 Kreikan parlamenttivaalit 2023 (kesäkuu) 25. kesäkuuta 2023 Uusi demokratia 40,56 == Lähteet == *
Kreikan vaalipiirit

Kreikassa on 59 vaalipiiriä (). Niiden alueet vastaavat muutoin jo lakkautettujen prefektuurien (51 kpl) alueita, mutta väkiluvultaan suurimpien entisten prefektuurien Attikan ja Thessalonikin alue on jaettu useampaan vaalipiiriin, Attika kahdeksaan ja Thessaloniki kahteen vaalipiiriin. Koska suurin osa prefektuureista vastasi alueeltaan nykyisiä alueyksiköitä, myös suurin osa vaalipiireistä vastaa jotakin nykyistä alueyksikköä. Vaalipiirejä käytetään sekä Kreikan parlamenttivaaleissa että europarlamenttivaaleissa. Parlamenttivaaleissa parlamentin 300 paikasta jaetaan 288 vaalipiireittäin ja loput 12 maanlaajuisesti. Vaalipiirin paikkamäärät parlamentissa perustuvat niiden väkilukuun. Kreikan kielessä vaalipiirien nimet ovat genetiviissä, esimerkiksi ”Ateenan 1. vaalipiiri” (Εκλογική περιφέρεια Α΄ Αθηνών, Eklogikí periféreia A' Athinón). == Luettelo vaalipiireistä == Kreikan vaalipiirit ja niiden paikkamäärät maan parlamentissa ovat (vuonna 2019): Alue Vaalipiirin nimi Vaalipiirin nimi kreikaksi Parlamenttipaikat (2015) Attika Ateena 1. Α΄ Αθηνών 14 Ateena 2.1. Β1΄ Αθηνών 15 Ateena 2.2. Β2΄ Αθηνών 11 Ateena 2.3. Β3΄ Αθηνών 18 Pireus 1. Α΄ Πειραιώς 6 Pireus 2. Β΄ Πειραιώς 8 Itä-Attika Ανατολικής Αττικής 10 Länsi-Attika Δυτικής Αττικής 4 Epeiros Árta Άρτας 3 Ioánnina Ιωαννίνων 5 Préveza Πρέβεζας 2 Thesprotia Θεσπρωτίας 2 Etelä-Egean saaret Dodekanesia Δωδεκανήσου 5 Kykladit Κυκλάδων 4 Itä-Makedonia ja Traakia Dráma Δράμας 3 Évros Έβρου 4 Kavála Καβάλας 4 Rodópi Ροδόπης 3 Xánthi Ξάνθης 3 Jooniansaaret Kefaloniá Κεφαλληνίας 1 Korfu (Kérkyra) Κέρκυρας 3 Lefkas Λευκάδας 1 Zákynthos Ζακύνθου 1 Keski-Kreikka Boiotia Βοιωτίας 3 Euboia Έυβοιας 6 Evrytanía Ευρυτανίας 1 Fokis Φωκίδας 1 Fthiotis Φθιώτιδας 5 Keski-Makedonia Chalkidikí Χαλκιδικής 3 Imathía Ημαθίας 4 Kilkís Κιλκίς 3 Pélla Πέλλας 4 Pieria Πιερίας 4 Sérres Σερρών 6 Thessaloniki 1. Α΄ Θεσσαλονίκης 16 Thessaloniki 2. Β΄ Θεσσαλονίκης 9 Kreeta Chaniá Χανίων 4 Iraklion Ηρακλείου 8 Lasíthi Λασιθίου 2 Réthymno Ρεθύμνης 2 Länsi-Kreikka Aitolia-Akarnania Αιτωλοακαρνανίας 7 Akhaia Αχαίας 8 Elis Ηλείας 5 Länsi- Makedonia Flórina Φλώρινας 2 Grevená Γρεβενών 1 Kastoriá Καστοριάς 2 Kozáni Κοζάνης 5 Peloponnesos Arkadia Αρκαδίας 3 Argolis Αργολίδος 3 Korinthia Κορινθίας 4 Lakonia Λακωνίας 3 Messenia Μεσσηνίας 5 Pohjois-Egean saaret Chíos Χίου 2 Lesbos Λέσβου 3 Sámos Σάμου 1 Thessalia Kardítsa Καρδίτσας 4 Lárisa Λάρισας 8 Magnesia Μαγνησίας 6 Tríkala Τρικάλων 4 Yhteensä: 288 == Lähteet == Luokka:Kreikan hallinnolliset alueet Luokka:Kreikan vaalit
Atherospermataceae

Atherospermataceae siemenkasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae). == Tuntomerkit == Heimoon kuuluu pensaita ja puita, joiden aineenvaihdunta tuottaa eräitä alkaloideja. Lehdet ovat vastakkain, karkeahampaisia ja korvakkeettomia; suonet yhtyvät lavan reunalla. Kukinto on terttumainen, koostuu keskikokoisista kukista, ja kukkapohjus on kuiva, maljamainen hypanthium. Kukan kehä on vaihteleva; kehälehtiä on joko kahdessa kiehkurassa kahdesta neljään kummassakin tai kehä on erilaistunut kahdeksi verholehdeksi ja kahdeksaksi terälehdeksi tai verhiö on kaksikiehkurainen, kummassakin kiehkurassa viisi verholehteä, ja teriö on viisilehtinen, sen lisäksi voi olla toinen viisilehtinen teriökiehkura. Erillisiä emilehtiä on neljä tai useampia, ja joskus niiden vartalot kiinnittyvät niiden tyveen, joskus taas vartaloita ei ole ollenkaan. Kustakin emistä kehittyvä hedelmä on pähkylämäinen ja haivenellinen; hedelmävaiheessa hypanthium puutuu.Stevens 2001–, viitattu 26.1.2015. == Levinneisyys == Heimo kasvaa hajanaisesti eteläisellä pallonpuoliskolla Uudesta-Guineasta Uuteen- Kaledoniaan ja Uuteen-Seelantiin ulottuvalla alueella sekä Chilessähttp://www.mobot.org/mobot/research/apweb/maps/atherospermataceaemap.gif. == Luokittelu == Heimossa on kuusi tai seitsemän sukua ja 16 lajia. === Suvut === * Atherosperma – australiansassafrakset * Daphnandra * Doryphora * Dryadodaphne * Laurelia * Nemuaron Vascular Plant Families and Genera, List of Genera in Atherospermataceae. == Kuvia == Daphnadra apatela Martinsville.JPG|Daphnandra apetala Daphnandra johnsonii base and coppice.jpg|Daphnandra johnsonii Doryphora sassafras flowers St Ives 2.jpg|Doryphora sassafras Laurelia novae-zelandiae 12.JPG|Laurelia novae- zelandiae -lajin puun tyvi ja lankkumaisia juuria (Uusi-Seelanti). Laurelia sempervirens leaves.jpg|Laurelia sempervirens -lajin paksuja ja sahalaitaisia lehtiä. Tepa (Laurelia phillipiana) - leaf & fruit.jpg|Laurelia philippiana -lajin lehtiä ja hedelmä. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Atherospermataceae Luokka:Laurales Luokka:Kasviheimot
Steady as She Goes (Hot Tunan albumi)

Steady as She Goes on Hot Tunan albumi, joka julkaistiin 5. huhtikuuta 2011. Albumi on ensimmäinen julkaistu studioalbumi vuoden 1990 jälkeen. == Kappaleet == # # # # # # # # # # # # == Kokoonpano == ;Yhtye * Jorma Kaukonen – laulu, soolokitara, rytmikitara * Jack Casady – basso * Barry Mitterhoff – sähkömandoliini, akustinen mandoliini * Skoota Warner – rummut ;Sessiomuuskot * Larry Campbell – sähkökitara, akustinen kitara, pedal steel, viulu, urut, laulu * Teresa Williams – laulu == Arvostelut == * AllMusic: AllMusic review == Lähteet == Luokka:Vuoden 2011 albumit Luokka:Hot Tunan albumit
Artturi Leinosen palkinto

Artturi Leinosen palkinto on sanomalehti Ilkan ja Etelä-Pohjanmaan lehtiseuran myöntämä eteläpohjalaisen kulttuurin hyväksi myönnetty palkinto. Se on nimetty päätoimittaja, kirjailija Artturi Leinosen mukaan. Palkintosumma on 10 000 euroa. Palkintoa on myönnetty vuodesta 1979. ==Palkitut== Luettelo ei ole täydellinen. *1986 historioitsija Heikki Ylikangas *1987 kirjailija Antti Tuuri *1989 elokuvaohjaaja Pekka Parikka *1994 valokuvaaja Benjam Pöntinen *1995 taiteilija Eero Hiironen *1996 kirjailija Mirja Kuivaniemi *1998 kirjailija Sisko Istanmäki ja Etelä-Pohjanmaan Mieslaulajat Jussit *2000 Kiirastuli-ryhmä ja Hannu Hanhimäki *2001 oopperalaulaja, säveltäjä Kalevi Olli ja Lapuan Harrastajanäyttelijät *2002 Taiteilija Päivi Rintaniemi *2004 Seinäjoen Baletti- ja Tanssiopisto *2005 Suomen Jääkärimuseo ja Tellervo Suoranta *2006 Paula Koivuniemi *2010 Seppo Sepponen ja Milla Paloniemi *2011 vaatesuunnittelija Linda Sipilä sekä Epanet -verkoston liikkeellepanijat ja professorit Markku Sotarauta ja Sami Kurki. *2013 kurikkalaisen Eira Nevanpään taideliikuntakoulu ja Kolmas Nainen -yhtye *2014 Spelien taustahahmo Jorma Aro *2015 valokuvaaja Kalervo Puskala sekä Suojeluskunta- ja Lotta Svärd -museon tuki ryMestarikuvaaja ja museoyhdistys saivat Artturi Leinosen palkinnot, Ilkka 29.01.2016. Viitattu 27.1.2017. *2016 Lapuan entinen kulttuurijohtaja Esa Honkimäki ja Kulttuurikollektiivi SiltaHautamäki, Tero: Artturi Leinosen palkinto jaetaan kahdelle kulttuurivaikuttajalle, Ilkka 27.1.2017. *2017 Mukula ry ja opetusneuvos Jussi Kleemola *2018 Seinäjoen ammattikorkeakoulun rehtori Tapio Varmola ja Tampereen yliopiston aluetieteen emeritusprofessori Seppo Siirilä ==Lähteet== Luokka:Suomalaiset taide- ja kulttuuripalkinnot
A Good Feelin’ to Know

A Good Feelin’ to Know on country rock -yhtye Pocon viides albumi vuodelta 1972. == Kappaleet == === A-puoli === # # # # # === B-puoli === # # # # == Kokoonpano == * Paul Cotton – kitara, laulu * Richie Furay – kitara, laulu * Rusty Young – steel kitara, kitara, laulu * Timothy B. Schmit – basso, laulu * George Grantham – rummut, laulu * Barry Flast – piano == Arviot == * Allmusic: Allmusic review == Lähteet == Luokka:Vuoden 1972 albumit Luokka:Pocon albumit
Pedro Espinha

Pedro Manuel Espinha FerreiraPedro Espinha Zerozero.pt-sivustolla (s. 25. syyskuuta 1965 Mafra, Portugali) on portugalilainen entinen jalkapallomaalivahti.Pedro Espinha National Football Teams -sivustolla Espinha pelasi koko ammattilaisuransa ajan kotimaassaan Portugalissa. Pääsarjatasolla Primeira Ligassa hän edusti Académica de Coimbraa, CF Os Belenensesiä, SC Salgueirosia, Vitória SC:tä, FC Portoa ja Vitória FC:tä. Portossa Espinha voitti Portugalin cupin kaudella 2000–2001. Portugalin maajoukkueessa Espinha pelasi kuusi ottelua vuosina 1998–2000. Hän oli mukana EM-kisoissa 2000. Vítor Baía oli turnauksessa Portugalin ykkösmaalivahti, mutta Espinha pääsi kentälle Portugalin lepuutettua pelaajiaan alkulohkovaiheen viimeisessä ottelussa Saksaa vastaan joukkueen jo varmistettua jatkopaikkansa. Hänet vaihdettiin vielä lopussa kolmantena maalivahtina olleeseen Quimiin Portugalin 3–0-voittoon päättyneessä ottelussa.Winkler, Pierre: European Championship 2000 – Full Details Final Tournament. RSSSF. == Lähteet == Luokka:Portugalilaiset jalkapallomaalivahdit Luokka:Vuonna 1965 syntyneet Luokka:Elävät henkilöt
Weltcupabfahrt Franz Klammer

Weltcupabfahrt Franz Klammer Weltcupabfahrt Franz Klammer Paikkakunta: Bad Kleinkirchheim, Itävalta Talviurheilukeskus: Skigebiet Bad Kleinkirchheim Vuori: Strohsack Rinneluokitus: Musta Yläasema: 1 904 m Ala-asema: 1 070 m Korkeusero: 834 m Pituus: 3 800 m Keskijyrkkyys: 21,9 % Hissi Hissi Hissit: Kaiserburgbahn I, Strohsackbahn Tyyppi: Gondolihissi, 2-hengen tuolihissi Kapasiteetti: 2 350 henkilöä/h, 1 074 henkilöä/h Ala-asema: 1 070 m Väliasema: 1 363 m–1 357 m Yläasema: 1 904 m Miehet Miehet Suurpujottelu Suurpujottelu Lähtö: 1 462 m Maali: 1 065 m Korkeusero: 397 m 1\. MC-kilpailu: 17.3.1982 Pujottelu Pujottelu Lähtö: 1 285 m Maali: 1 065 m Korkeusero: 220 m 1\. MC-kilpailu: 17.1.1988 Naiset Naiset Syöksylasku Syöksylasku Lähtö: 1 883 m Maali: 1 078 m Korkeusero: 805 m Pituus: 2 850 m Keskijyrkkyys: 28,2 % 1\. MC-kilpailu: 11.3.1978 Super-G Super-G Lähtö: 1 588 m Maali: 1 078 m Korkeusero: 510 m Pituus: 1 760 m Keskijyrkkyys: 29,0 % 1\. MC-kilpailu: 12.1.1997 Weltcupabfahrt Franz Klammer (myös Kärnten-Franz Klammer) on laskettelurinne Bad Kleinkirchheimissa Itävallassa. Laskettelurinne on nimetty itävaltalaisen syöksylaskun olympiavoittajan Franz Klammerin mukaan. Siinä järjestetään alppihiihdon maailmancupin osakilpailuja. == Reitti == Syöksylaskun lähtö sijaitsee 1 883 metriä merenpinnan yläpuolella lähellä Strohsack-vuoren huippua. Rinteen ylin osuus Klammerstich on radan jyrkin osuus, se on 600 metriä pitkä. Klammerstichin jälkeen alkaa varsinainen Weltcupabfahrt Franz Klammer -rinneosuus. Se on vaihtelevan jyrkkä ja koostuu lähinnä pitkistä, melko tiukoistakin S-mutkista. Syöksylaskun maali sijaitsee 1 078 metriä merenpinnan yläpuolella lähellä Kleinkirchheimin kylän keskustaa. ==Lähteet== *Pistenpanorama | Bad Kleinkirchheim badkleinkirchheim.com *Weltcup Bad Kleinkirchheim weltcup.badkleinkirchheim.at *Results - Bad Kleinkirchheim data.fis-ski.com Luokka:Itävallan laskettelurinteet Luokka:Alppihiihdon maailmancupin rinteet Luokka:Kärnten
Lorenzo Bertelli

Lorenzo Bertelli (s. 10. toukokuuta 1988) on italialainen ralliautoilija. Bertelli on muotitalo Pradan johtajan Patrizio Bertellin ja pääsuunnittelija Miuccia Pradan poika. Hänen isänsä oli vuonna 2014 Forbes-lehden mukaan Italian kahdeksanneksi rikkain mies 4,2 miljardin dollarin omaisuudellaan, ja hänen perheensä yhteenlasketuksi omaisuudeksi on arvioitu jopa 19,1 miljardia dollaria. Bertellin isoisoisä on Pradan perustaja Mario Prada.Who do you think you are? Lorenzo Bertelli? MaxRally Viitattu 26.1.2015. ==Ralliura== Ralliuransa Bertelli aloitti vuonna 2010, ja hänen mentorinaan toimi entinen rallikuljettaja Piero Liatti. Hänen ensimmäinen MM-rallinsa oli vuoden 2011 Sardinian ralli, jossa hän sijoittui PWRC-luokan Mitsubishi Lancer EVO IX:llä yleiskilpailun 26:nneksi. Seuraavalla kaudella Bertelli ajoi koko PWRC-luokan MM-kauden. Kausina 2013 ja 2014 kilpaili luokkaa ylempänä WRC 2 -luokassa, jossa sijoittui jälkimmäisellä kaudella kolmanneksi. Saman vuoden Sardinian rallissa Bertelli voitti myös luokkansa, ja otti ensimmäiset MM-pisteensä sijoittumalla yleiskilpailun yhdeksänneksi.http://www.ewrc- results.com/profile.php?p=10226 Viitattu 26.1.2015. Kaudella 2015 Bertelli ajoi ensimmäistä kertaa WRC-kalustolla, oman yksityistiiminsä Ford Fiesta RS WRC:llä, osallistuen Korsikaa lukuun ottamatta kaikkiin sarjan kilpailuihin. Suomen ja Walesin ralleissa Bertelli onnistui ajamaan sijalle 10 saaden näin 1 MM-pisteen molemmista ralleista. Kaudella 2016 Bertelli kilpaili Ruotsin rallia lukuun ottamatta kaikissa MM-osakilpailuissa. Kauden ja koko tähän astisen uran paras saavutus oli Meksikon rallin kahdeksas tila. Tämän lisäksi hän ajoi pisteille (10.) myös Australian rallissa. Kaudella 2017 Bertelli osallistui vain kolmeen ralliin. Ruotsin rallissa alla oli oma 2016- mallinen Ford Fiesta mutta Meksikossa ja Argentiinassa Bertelli ajoi M-Sportin uudella, 2017 sääntöjen mukaisella WRC:lla. Maaliin asti Bertelli onnistui ajamaan vain Meksikossa kahden muun osakilpailun päättyessä teknisiin vastoinkäymisiin. Argentiinan rallin jälkeen Bertelli laittoi ainakin toistaiseksi ralliautoilijan uransa tauolle ja keskittyi tehtäviinsä perheen muotitalossa. ==Lähteet== Luokka:Italialaiset ralliautoilijat Luokka:Vuonna 1988 syntyneet Luokka:Elävät henkilöt
Rauta(III)sulfaatti

Rauta(III)sulfaatti eli ferrisulfaatti (Fe2(SO4)3) on rauta- ja sulfaatti- ionien muodostama epäorgaaninen ioniyhdiste. Yhdistettä voidaan käyttää veden puhdistukseen, väriaineena ja muiden rautayhdisteiden valmistamiseen. == Ominaisuudet == Huoneenlämpötilassa rauta(III)sulfaatti on harmahtavanvalkoista kiteistä ainetta. Kidevedettömän yhdisteen lisäksi tunnetaan useita kidevedellisiä muotoja kuten monohydraatti (Fe2(SO4)3·H2O), heksahydraatti (Fe2(SO4)3·6H2O), heptahydraatti (Fe2(SO4)3·7H2O) ja nonahydraatti (Fe2(SO4)3·9H2O). Kidevesi poistuu näiden yhdisteiden rakenteesta kuumennettaessa. Rauta(III)sulfaatit liukenee kohtalaisesti veteen ja hydraatit kidevedetöntä yhdistettä runsaammin. Liuetessaan rauta(III)sulfaatti usein hydrolysoituu. Kuumennettaessa rauta(III)sulfaattia 480 °C:n lämpötilaan se hajoaa rauta(III)oksidiksi. Rauta(III)sulfaatti muodostaa alkalimetallisulfaattien ja alumiinisulfaatin kanssa alunoita.Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 26.1.2015Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 26.1.2015 == Valmistus ja käyttö == Rauta(III)sulfaattia voidaan valmistaa hapettamalla rauta(II)sulfaattia väkevien typpi- tai rikkihappojen avulla tai kloorin avulla. Toinen tapa muodostaa yhdistettä on liuottaa rauta(III)oksidia väkevään rikkihappoon. Suomessa ferrisulfaattia valmistaa Kemira Porissa titaanidioksidin valmistuksessa syntyvästä sivutuotteesta sekä Voda Nordic Oy Kokkolassa. Rauta(III)sulfaattia käytetään jätevesien puhdistuksessa saostavana kemikaalina, väriaineena ja väriaineiden valmistuksessa, alunoiden valmistuksessa, peittana tekstiilien värjäyksessä ja laboratorioreagenssina. == Lähteet == Luokka:Rautayhdisteet Luokka:Sulfaatit
Jani Nieminen (kirjailija)

Jani Nieminen (s. 20. lokakuuta 1973 Uusikaupunki) on suomalainen kirjailija. Häneltä on julkaistu neljä runokokoelmaa. ==Elämä ja ura== Nieminen vietti nuoruutensa Alavudella Etelä-Pohjanmaalla. Nykyisin hän asuu Helsingissä ja on ammatiltaan erikoiskirjastonhoitaja. Niemisen esikoisrunoteos Kylässä ilmestyi vuonna 2009. Toinen runokokoelma, eroa käsittelevä Kodittomille koirille ilmestyi vuonna 2011. Teos Meren poika, joen poika ilmestyi vuonna 2014 ja Bigini vuonna 2016. Nieminen on kirjoittanut myös näytelmät Aina tässä talossa (2003) ja Pushkinin Morsian (2005) . Nieminen on naimisissa kirjailija ja käsikirjoittaja Juuli Niemen kanssa. == Teokset == * * * * * * * ==Lähteet== ==Aiheesta muualla== * Helsingin Sanomien arvio Kylässä-teoksesta * Luokka:Suomalaiset kirjailijat Luokka:Suomalaiset runoilijat Luokka:Vuonna 1973 syntyneet Luokka:Elävät henkilöt
M-Sport

M-Sport on vuonna 1979 perustettu brittiläinen moottoriurheiluun ja erityisesti ralliautoiluun erikoistunut yritys. Yrityksen perustaja ja johtaja on entinen ralliautoilija Malcolm Wilson. M-Sportin päämaja sijaitsee Cockermouthissa, Cumbrian kreivikunnassa Luoteis-Englannissa. M-Sport vastasi vuosina 1997–2012 Fordin virallisen tehdastallin toiminnasta rallin MM- sarjassa. Vuonna 2006 talli voitti valmistajien mestaruuden ensimmäistä kertaa 25 vuoteen. Sittemmin M-Sport on ajattanut Ford Fiesta RS WRC -autoja yksityistallina tehtaan osittaisella tuella M-Sport World Rally Team -nimellä. Vuosina 2014-2019 talli toimi Bentley Motorsportin kanssa GT World Challenge Europe Endurance Cup -sarjassa (ent. Blancpain Endurance Series). Bentleyn aikomuksena oli osallistua Intercontinental GT Challenge -sarjaan M-Sportin kanssa, mutta perui aikomuksensa joulukuussa 2020. Vuonna 2023 M-Sport osallistui ensi kertaa erämaaralliin Baja Aragón -kilpailussa. == Lähteet == Luokka:Ralli Luokka:Brittiläiset yritykset Luokka:Brittiläiset autourheilutallit
Linda Sipilä

Linda Sipilä (s. 1981)Designer , lindasipila.com, viitattu 26.1.2015. on suomalainen vaatesuunnittelija, joka tuli tunnetuksi voitettuaan vuonna 2011 MTV3-kanavan Muodin huipulle -kilpailun.Tällainen on Muodin huipulle -voittaja Linda Sipilä, MTV3 11.5.2011, viitattu 26.1.2015.Linda Sipilä tähtää myös kansainvälisen muodin huipulle, Yle Uutiset 13.5.2011, viitattu 26.1.2015. Sipilä opiskeli Seinäjoen ammattikorkeakoulussa vaatetusalan artenomiksi ja jatkoi opintojaan Lontoossa. Hän piti Seinäjoella äitinsä Aliisa Sipilän kanssa omaa liikettä Boutique Sipilä, jossa myi omaa klassisen tyylikkääksi luonnehdittua Sipilä-mallistoaan. Vuonna 2013 hän myi yrityksen pois ja sanoi keskittyvänsä vaatesuunnitteluun.Laitila, Auli: Omistajanvaihdos SeAMKin alumnien kesken Boutique Sipilässä , SePro -verkkolehti, Seinäjoen ammattikorkeakoulu, ei päiväystä, viitattu 26.1.2015.Rauhala, Tuomas: Linda Sipilä keskittyy suunnitteluun – myy liikkeensä, Seinäjoen Sanomat 14.8.2013, viitattu 26.1.2015. Syksyllä 2014 hän kertoi lopettavansa myös vaatemallistonsa teon ja muuttavansa perheineen Pariisiin.Perälä, Berit: Linda Sipilä lopettaa vaatemalliston, Ilkka 2.10.2014, viitattu 26.1.2015. ==Lähteet== Luokka:Suomalaiset muotisuunnittelijat Luokka:Vuonna 1981 syntyneet Luokka:Elävät henkilöt
Lohikäärmeen ritarikunta

Lohikäärmen ritarikunta oli kunniaritarikunta valituille aateliston jäsenille. Unkarin kuningas Sigismund, josta tulisi myöhemmin Pyhän saksalais-roomalaisen keisarikunnan keisari, perusti sen vuonna 1408. Se perustettiin ristiretkeläisritarikuntien malliin, eli taistelemaan epäuskoisia vastaan ja eritysesti ottomaaneja vastaan. Ritarikunta kukoisti ensimmäisen puoliskon 1400-lukua enimmäkseen Saksassa ja Italiassa. Sigismundin kuoleman jälkeen (1437) sen tärkeys laski Länsi-Euroopassa, mutta Konstantinopolin kaaduttua vuonna 1453 se jatkoi rooliaan Unkarissa sisältäen Kroatian, Bosnian, Bulgarian, Serbian ja Romanian, koska tämä alue kohtasi ottomaanien pääjoukot. Vlad II Dracul, Vlad Seivästäjän isä, Draculan esikuva, oli myös järjestön jäsen.http://www.goodreads.com/book/show/73989.Dracula_Prince_of_Many_Faces ==Lähteet== Luokka:Unkarin kunniamerkit Luokka:Unkarin historia Luokka:Unkarin keskiaika
Elina Arlin

Elina Arlin (o.s. Orkoneva) on suomalainen laulaja ja lauluntekijä. Hän osallistui vuonna 2013 Uuden Musiikin Kilpailuun kappaleella "He's Not My Man". Arlin eteni kilpailussa finaaliin, jossa sijoittui kuudenneksi. Arlinin sooloalbumi New Name julkaistiin elokuussa 2014. Arlin on itse sanoittanut ja säveltänyt kaikki sen kappaleet. Oman sooloprojektinsa lisäksi hän on laulanut eri kokoonpanoissa, kuten Einoa, Local Voices ja Megasakki. Arlin sävelsi Einoa-yhtyeelle albumillisen Eino Leinon runoihin sävellettyä musiikkia, jonka julkaistiin vuonna 2022. Einoa-yhtyeessä Arlin toimii laulajana ja kitaristina. Arlin on koulutukseltaan musiikin maisteri ja toimii laulunopettajana Sibelius-Akatemiassa. == Diskografia == === Albumit === Nimi Julkaisutiedot Elina Arlin: New Name *Julkaistu: 19. elokuuta 2014 *Levy- yhtiö: Groovy Revords *Formaatti: CD / Digitaalinen Local Voices: Runot * Julkaistu: 17.11.2015 * Levy-yhtiö: Manus * Formaatti: CD / Digitaalinen Megasakki: Siili Beatboksaa * Julkaistu: 11.2.2022 * Levy-yhtiö: Lusti Music & Arts Oy * Formaatti: CD / Digitaalinen Einoa: Rauha * Julkaistu: 20.5.2022 * Levy-yhtiö: Eclipse Music * Formaatti: CD / Digitaalinen === Musiikkivideot === * Elina Arlin: He's Not My Man (2013 – ohj. Miika Hakala) * Elina Arlin: Poser (2014 – ohj. Miika Hakala) * Elina Arlin: Jealousy (2014 – ohj. Miika Hakala) * Einoa: Rauha (2022 - ohj. Elina Arlin ja Teemu Mattsson) Einoa: Rauha musiikkivideo * Einoa: Nuku tähti helmassa päivän (2022 - ohj. Elina Arlin ja Teemu Mattsson)Einoa: Nuku tähti helmassa päivän musiikkivideo * Einoa: Hiljaa (2022 - ohj. Elina Arlin ja Teemu Mattsson) Einoa: Hiljaa musiikkivideo == Lähteet == == Aiheesta muualla == * Elina Arlinin viralliset kotisivut Luokka:Suomalaiset laulajat Luokka:Suomalaiset lauluntekijät Luokka:Vuonna 1989 syntyneet Luokka:Elävät henkilöt
Hernandiaceae

Rakkomarjakasvit (Hernandiaceae) on siemenkasviheimo koppisiemenisten Laurales-lahkossa. Lähin sukulaisheimo on laakerikasvit (Lauraceae).Stevens 2001–, Viitattu 26.1.2015 == Tuntomerkit == Rakkomarjakasvit käsittää puu- ja liaanilajeja, joiden nivelten sisärakenteessa näkyy yksi lehtiaukko keskuslieriössä ja siitä lähtevät 3–9 johtojännettä, jotka kulkevat lehteen. Lehdet ovat enemmän tai vähemmän kourasuonisia. Kukat ovat hyvin vaihtelevia, tavallisesti neli- tai viisilukuisia, harvoin kolmilukuisia. Kehälehtiä on kolmesta kymmeneen, heteitä tavallisesti kolmesta viiteen, harvoin kuusi tai seitsemän. Kukassa on tavallisesti mesiäinen. Sikiäin on kehänalainen, luotti kilpimäinen. Hedelmä on kuiva, joskus samara. Heimo on kooltaan pieni, mutta jo kasvullisilta osiltaan melkoisen monimuotoinen. Rakkomarjat (Hernandia) ovat puita, Illigera-lajit kiipeileviä köynnöksiä, joiden lehdet ovat sormilehdykkäisiä; ruodit toimivat kiipeilyeliminä ja kiertyvät tuen ympärille; vaikutelma muistuttaa yksisirkkaisia jamsseja (Dioscorea). Sparattanthelium-suvun lajit ovat myös köynnöksiä, mutta ne kiipeilevät varsissa olevien koukkujen avulla. == Levinneisyys == Heimo on levinnyt tropiikkiin. == Luokittelu == Heimossa on viisi sukua ja 55 lajia kahteen alaheimoon kuuluvina: 1\. Hernandioideae Miquel. Puita, joskus lehtiruotien avulla kiipeileviä köynnöksiä; lehden päällysketossa erityskarvoja; kasvit kukkivat siten, että yksien kukkien ollessa hedevaiheessa toiset ovat emivaiheessa, jonka jälkeen tilanne vaihtuu päinvastaiseksi (heterodikogamia); kukinto on röyhymäinen; ponnet avautuvat läpillä; hedelmävaiheessa kukan tukilehdet tavallisesti laajentuneita. Sukuja kolme, lajeja 44 tropiikissa, erityisesti Madagaskarilla ja Etelä-Aasiassa. 2\. Gyrocarpoideae J. H. Balfour. Litokysti-soluja esiintyy; kukinto kaksihaarainen viuhko; kukat hyvin pieniä; kehä yksikiehkurainen. Sukuja kaksi, lajeja kymmenen tropiikissa, erityisesti Amerikassa. Heimoon kuuluvat suvut Gyrocarpus, Hernandia, Illigera ja Sparattantheliumhttp://data.kew.org/cgi- bin/vpfg1992/genlist.pl?HERNANDIACEAE. == Kuvia == Hernandia moerenhoutiana subsp. campanulata 1.jpg|Hernandia moerenhoutiana Gyrocarpus americanus fruit02.JPG|Gyrocarpus americanus -lajin hedelmiä Illigera pulchra.jpg|Illigera pulchra Sparattanthelium botocudorum Mart. (7908174974).jpg|Sparattanthelium botocudorum == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === * Luokka:Kasviheimot
Inga-Brita Castrén

Inga-Brita Castrén (26. maaliskuuta 1919 Helsinki – 31. joulukuuta 2003 Helsinki) oli suomalainen teologian ja filosofian maisteri. Hän sai Helsingin yliopiston teologian kunniatohtorin arvon vuonna 2000. Helsingin Sanomien nekrologi luonnehti Inga-Brita Castrénia 1900-luvun ekumeenisen liikkeen uranuurtajiin kuuluvaksi henkilöksi, joka oli pitkän uransa aikana mukana muovaamassa kirkon ja kristittyjen yhteyspyrkimyksiä ja niitä palvelevia järjestöjä. Castrén toimi 1950-luvulla Suomen kristillisen ylioppilasliiton (SKY) naistyön ja ulkoasiain sihteerinä vuosina 1943–1953. Sen jälkeen hänen uransa johti merkittäviin kansainvälisiin tehtäviin. Hän toimi Genevessä ylioppilaiden kristillisen maailmanliiton WSCF:n Afrikan työn sihteerinä 1959–1962, NNKY:n maailmanliiton ekumeenisen työn sihteerinä 1962–1969 sekä Kirkkojen maailmanneuvoston lähetyskasvatussihteerinä 1969–1973. Suomessa hän toimi Seurakuntaopiston konferenssitoiminnan sihteerinä ja Suomen ekumeenisen neuvoston (SEN) pääsihteerinä 1974–1984. Hänen isänsä oli korkeimman hallinto-oikeuden presidentti, pääministeri Urho Castrén. ==Tuotanto== *Avoimuuteen sidottu : näköaloja ja kokemuksia kansainvälisessä ekumeenisessa työssä. Muistelmat. Kirjaneliö 1990. *Missä kutsu kansallasi, siinä sullakin osasi : nuorten kohtaloita sodan aikana. 1991 (yhteisjulkaisu) *Anna meidät toisillemme : hartauksia yhteisellä tiellä. 1994 *Työtytöt : naisten vapaaehtoinen työpalvelu 1941-1945. 1997 (yhteisjulkaisu). ==Lähteet== Luokka: Suomalaiset teologit Luokka:Vuonna 1919 syntyneet Luokka:Vuonna 2003 kuolleet